

REPUBLIKA HRVATSKA

OSJEČKO-BARANJSKA ŽUPANIJA

GRAD BELIŠĆE

TAJNIŠTVO GRADA

Klasa: 013-02/24-01/02

Urbroj: 2158-3-7/1-24-1

Belišće, 28. studenoga 2024. godine

|  |  |
| --- | --- |
| **PREDMET:** | Poziv za sudjelovanje u savjetovanju s javnošću na nacrt –prijedlog Godišnjeg Plana razvoja sustava civilne zaštite na području grada Belišća za 2025. godinu s financijskim učincima za trogodišnje razdoblje, dostavlja se |

Na temelju odredbi članka 11. Zakona o pravu na pristup informacijama ("Narodne novine" broj 25/13, 85/15 i 69/22) Tajništvo Grada objavljuje Savjetovanje s javnošću na nacrt - Prijedlog Godišnjeg Plana razvoja sustava civilne zaštite na području grada Belišća za 2025. godinu s financijskim učincima za trogodišnje razdoblje, a provoditi će ga radna skupina u sastavu:.

1. Sanja Takač, univ.spec.admin.publ. – tajnik Grada
2. Domagoj Varžić, dipl.oec., pročelnik Ureda gradonačelnika te
3. Sanja Majstorović Stanić, dipl.iur – savjetnica za lokalnu samoupravu

Savjetovanje sa zainteresiranom javnošću provest će se u trajanju **od 28. studenoga do 13. prosinca 2024. godine.**

1. **PRAVNA OSNOVA**
* Članak 17. stavak 1. alineja 1. Zakona o sustavu civilne zaštite (Narodne novine 82/15, 118/18, 31/20, 20/21 i 114/22)
* Članak 38. stavak 1. točka 3. Statuta Grada Belišća („Službeni glasnik grada Belišća“ broj 5/09, 3/13, 11/14, 7/15, 1/16, 3/16, 1/18, 1/20, 1/21, 13/22 i 11/24)
1. **TEMELJNA PITANJA I OCJENA STANJA**

Godišnji Plan razvoja sustava civilne zaštite na području grada Belišća za 2025. godinu s financijskim učincima za trogodišnje razdoblje (u daljnjem tekstu: Plan) izrađuje se na temelju Smjernice za organizaciju i razvoj sustava civilne zaštite grada Belišća za razdoblje 2022. – 2025. godine (Službeni glasnik Grada Belišće 4/22 - u daljnjem tekstu: Smjernice) kojima su utvrđeni prioriteti razvoja sustava civilne zaštite kroz četiri godine, a na temelju provedenih aktivnosti protekle godine i doprinosa tih aktivnosti postizanju ciljeva definiranih Smjernicama.

S obzirom na to da Smjernice utvrđuju prioritete razvoja sustava civilne zaštite kroz četiri godine, u Plan su implementirani samo ciljevi iz Smjernica koji se planiraju ostvariti u 2025. godini.

Sustav civilne zaštite obuhvaća mjere i aktivnosti kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa te otklanjanja posljedica terorizma i ratnih razaranja.

1. **FINANCIJSKA SREDSTVA**

Za provođenje Godišnjeg Plana razvoja sustava civilne zaštite na području grada Belišća za 2025. godinu s financijskim učincima za trogodišnje razdoblje, osigurat će se sredstva u Proračunu grada Belišća.

1. **ZAKLJUČNO**

U vezi sa svime navedenim, pozivamo Vas da svoj doprinos javnom savjetovanju, u obliku prijedloga, komentara i primjedbi, dostavite putem obrasca, elektroničkom poštom: grad@belisce.hr ili sanja.takac@belisce.hr, na obrascu u privitku.

Prijedlozi, komentari i primjedbe moraju sadržavati adresu podnositelja i biti čitko i razumljivo napisani, uz jasno navođenje dijela Nacrta - Prijedloga Plana na koje se odnose te biti dostavljeni u naprijed navedenom roku.

Po završetku savjetovanja svi prijedlozi pristigli u propisanom razdoblju, biti će pregledani i razmotreni te će se o istom sastaviti Izvješće koje će biti javno objavljeno na web stranici Grada Belišća www.belisce.hr.

Anonimni, uvredljivi ili irelevantni komentari neće se objaviti.

Na temelju pristiglih prijedloga sudionika savjetovanja formulirat će se konačni tekst Godišnjeg Plana razvoja sustava civilne zaštite na području grada Belišća za 2025. godinu s financijskim učincima za trogodišnje razdoblje, a koji prijedlog će razmatrati i usvajati Gradsko vijeće Grada Belišća kao nadležno predstavničko tijelo.

 Tajnik Grada

 Sanja Takač, univ.spec.admin.publ.